armvectores/hy_wikipedia_2023 huggingface dataset:
Ջոզեֆ Լինդոն Սմիթ

Ջոզեֆ Լինդոն Սմիթ (անգլ.՝ Joseph Lindon Smith, հոկտեմբերի 11, 1863(1863-10-11)[…], Pawtucket, Փրովիդենս շրջան, Ռոդ Այլենդ, ԱՄՆ - հոկտեմբերի 18, 1950(1950-10-18), ԱՄՆ), ամերիկացի նկարիչ, հայտնի է հնություններին` հատկապես եգիպտական դամբարաններին նվիրված իր աշխատանքներով։ Նյու Հեմփշիր նահանգի Դուբլին քաղաքի գեղարվեստական գաղութի հիմնադիրներից մեկն էր։


== Կենսագրություն ==
Ծնվել է 1863 թվականի հոկտեմբերի 11-ին Ռոդ Այլենդ նահանգի Պոտակետ քաղաքում՝ մեծածախ անտառարդյունաբերող Հենրի Սմիթի (անգլ.՝ Henry Francis Smith) և Էմմա Սմիթ Գրինլիֆի (անգլ.՝ Emma Greenleaf Smith) ընտանիքում։
Ծնողները կողմ էին, որ իրենց տղան արվեստ ուսումնասիրի, և Ժոզեֆը կրթություն է ստանում Բոստոնի թանգարանի գեղարվեստի դպրոցում։ 1883 թվականի աշնանը բոստոնյան դպրոցի իր ընկեր և համակուրսեցի Ֆրենկ Բենսոնի հետ Սմիթը տեղափոխվում է Եվրոպա։ Նրանք Փարիզում ապրում էին նույն բնակարանում, սովորում Ժյուլիանի ակադեմիայում` Ուիլյամ Բուգրոյի, Ժյուլ Ժոզեֆ Լեֆևբրեի և Գուստավ Բուլանժեյի մոտ։
Սմիթը մի քանի տարի անցկացնում է Եվրոպայում` ճանապարհորդելով Հունաստանում և Իտալիայում, հաճախ ընկերոջ` Ֆրենկ Բենսոնի ընկերակցությամբ, որը նկարել է երիտասարդ Սմիթի դիմանկարը (1884)։ Վենետիկում էքսկուրսիաներից մեկի ժամանակ Ժոզեֆը ծանոթանում է Իզաբելլա Գարդների հետ, ով դառնում է նրա ընկերն ու հովանավորը։
1899 թվականին Սմիթն ամուսնանում է Կորինա Պուտնամի (1883-1950) հետ։ Իրենց հետագա ողջ կյանքի ընթացքում նրանք ձմեռային ամիսներն անցկացնում էին Եգիպտոսում, Ասիայում կամ Լատինական Ամերիկայում, իսկ ամռանն ապրում էին Դուբլինում, Նյու Հեմփշիրում։
1931 թվականին Ժոզեֆ Սմիթը նշանակվում է Բոստոնի գեղարվեստի թանգարանի դպրոցի նախագահ։ Նա նաև թանգարանի եգիպտական բաժանմունքի պատվավոր կուրատորն էր։ Նրա աշխատանքները պահվում են ԱՄՆ-ի տարբեր թանգարաններում, այդ թվում, Իզաբելլա Ստյուարտ Գարդների թանգարանում, Բոստոն Գեղարվեստի թանգարանում, Ֆիտչբուրգի Գեղարվեստի թանգարանում և «Fogg» թանգարանում։
Մահացել է 1950 թվականի հոկտեմբերի 18-ին։ Թաղված է Նյու Հեմփշիր նահանգի Դուբլին քաղաքի քաղաքային գերեզմանոցում, կնոջ հետ։


== Ծանոթագրություններ ==


== Արտաքին հղումներ ==
Joseph Lindon Smith (անգլ.)
Joseph Lindon Smith (1863-1950) (անգլ.)
Joseph Lindon Smith carrying easel, ca. 1945 (անգլ.)
Ջիցերիա

Ջիցերիա (իտալերեն՝ Gizzeria), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 3833 մարդ, բնակչության խտությունը կազմում է 106,7 մարդ/կմ²։ Զբաղեցնում է 35,9 կմ² մակերես տարածք։
Փոստային ինդեքսն է՝ 88040։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Քյոլուքյոյ

Քյոլուքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սեն Մարսել դ'Արդեշ

Սեն Մարսել դ'Արդեշ (ֆր.՝ Saint-Marcel-d'Ardèche), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 2401 մարդ, բնակչության խտությունը` 66.47 մարդ/կմ²։ Բնակավայրը զբաղեցնում է 36.12 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Լիոն քաղաքից` 160 կմ հարավ, Պրիվա քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1541 աշխատունակ (15-64 տարեկան) բնակիչ, որոնցից ակտիվ էին 1143-ը, իսկ ոչ ակտիվները` 398։ Ակտիվության ցուցանիշը կազմում է 74,2 %։ 1143 աշխատունակ մարդկանցից աշխատել է 1020 անձ (561 տղամարդ և 459 կին)։ Գործազուրկ են եղել 123 անձ (62 տղամարդ և 61 կին)։ 398 անաշխատունակներից 100-ը եղել են աշակերտներ կամ ուսանողներ, 168-ը` թոշակառուներ, իսկ 130-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոզարա (լեռնաշղթա)

Կոզարա (սերբական կիրիլիցա՝  Козара), լեռնաշղթա Բոսնիա և Հերցեգովինայի արևմտյան մասում՝ Սերբական Հանրապետության մայրաքաղաք Բանյա Լուկայից մոտավորապես 30 կիլոմետր դեպի հյուսիս-արևմուտք։ Սահմանագծված է Սավա, Վրբաս, Սանա և Ունա գետերով։ 15 կիլոմետր մոտավոր լայնությամբ ձգվում է շուրջ 40 կիլոմետր։ Լեռնաշղթայի մեծ մասը պատկանում է Սերբական Հանրապետությանը և գտնվում է Պրիեդոր համայնքի տարածքում։ Ամենաբարձր գագաթը Լիսինան է, որի բարձրությունը ծովի մակերևույթից 978 մետր է։ 
Լեռնաշղթայի մի ընդարձակ հատված ներառված է Կոզարայի ազգային պարկի տարածքում, որն զբաղեցնում է 3.520 հեկտար։ Ազգային այդ պարկը Եվրոպայի ազգային պարկերի ընկերակցության (ասոցիացիայի) անդամ է։


== Պատմություն ==
Երկրորդ համաշխարհային պատերազմի ժամանակ՝ 1942 թվականի ամռանը հարավսլավական պարտիզանական մի ջոկատ, որին Կոզարայի լեռներում շրջափակել էին տասնապատիկ գերազանցող ֆաշիստական զորագնդերը, համառ ու անձնուրաց մարտեր է մղել այստեղ, մարտեր, որոնք հարավսլավական Դիմադրության շարժման և ազգային-ազատագրական պայքարի անքակտելի մասն են դարձել։ 1972 թվականին Մռակովիցա սարի գագաթին գտնվող սարահարթում բացվել է Դուշան Ջամոնիի քանդակած հուշարձանը՝ նվիրված Կոզարայի պաշտպանական մարտերին մասնակցած պարտիզաններին և նրանց մոտ ապաստանած ու նույնպես զոհված շրջակա գյուղերի բնակիչներին։ 


== Գագաթներ ==


== Տես նաև ==
Կոզարա ազգային պարկ


== Ծանոթագրություններ ==


== Գրականություն ==
Статистички годишњак Републике Српске. — Бања Лука: Републички завод за статистику, 2017. — 525 с.
Չլիպո (գմինա)

Չլիպո  (լեհ.՝ Człopa) գմինա (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 348,37 կմ² տարածք։ Բնակչությունը հասնում է 5127 մարդու (2005 թվականի տվյալներով)։


== Արտաքին հղումներ ==
Պաշտոնական կայք
(7184) 1991 RB25

(7184) 1991 RB25, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 11-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,572217 ա. մ., առավելագույնը մոտենում է 2,357 ա. մ. հեռավորության վրա և հեռանում 2,7874 ա. մ.։ Արեգակի շուրջ մեկ ամբողջական պտույտ է կատարում 1506,81 երկրային օրվա ընթացքում, իր ուղեծրով շարժվելով միջինում 0,238915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7184) 1991 RB25 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժուան Գամպերի գավաթ 2016

Ժուան Գամպերի գավաթ 2016, Ժուան Գամպերի գավաթի 51-րդ խաղարկությունը։
Մրցաշարին մասնակցում էին իսպանական «Բարսելոնա»-ն և իտալական «Սամպդորիա»-ն.: Սա երրորդ անգամն էր, որ իտալական «Սամպդորիա»-ն մասնակցում էր Ժուան Գամպերի գավաթի խաղարկությանը։
Հանդիպումն ավարտվել է իսպանացիների հաղթանակով` 3-2 հաշվով։ Լավագույն ֆուտբոլիստ է ճանաչվել «Բարսելոնա»-ի հարձակվող Լիոնել Մեսսին` ով դարձել է երկու գոլի հեղինակ և երրորդ անգամ ճանաչվել հանդիպման լավագույն ֆուտբոլիստ։


== Հանդիպում ==


== Ծանոթագրություններ ==
(1974) Կաուպոլիկան

(1974) Կաուպոլիկան (անգլ.՝ Caupolican), աստերոիդ աստերոիդների հիմնական գոտում։ Հայտնաբերվել է 1968 թվականի հուլիսի 18-ին Կառլոս Տոռեսի և Ս. Կոֆրեի կողմից Սեռո Էլ Ռոբլեում։
Միջին հեռավորությունը Արեգակից կազմում է 3,164814 ա. մ., առավելագույնը մոտենում է 2,8506 ա. մ. հեռավորության վրա և հեռանում 3,479 ա. մ.։ Արեգակի շուրջ մեկ ամբողջական պտույտ է կատարում 2056,46 երկրային օրվա ընթացքում, իր ուղեծրով շարժվելով միջինում 0,175058 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1974) Կաուպոլիկան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հողի հարկ

Հողի հարկ, ՀՀ պետական և տեղական ինքնակառավարման մարմինների բյուջե վճարվող ուղղակի հարկային վճար, որի վճարողներն են համարվում հողի սեփականատերերը և պետական սեփականություն հանդիսացող հողի մշտական ու ժամանակավոր օգտագործողները։ Հողի հարկ հասկացությունը սահմանվել է 1994 թվականին ՀՀ Գերագույն խորհրդի ընդունած «Հողի հարկի մասին» օրենքով։ Հողի հարկը ՀՀ հարկային համակարգի բաղկացուցիչ մասն է։
Հողի հարկ բյուջե վճարվող ուղղակի հարկատեսակ է և պարտադիր վճար, որի չափը կախված չէ վճարողների տնտեսական գործունեության արդյունքներից, սահմանվում է հողակտորի միավոր մակերեսի համար հաստատագրված վճարի ձևով՝ հարկի օբյեկտի և դրույքաչափի ու հողակտորի միավոր մակերեսի արտադրյալի որոշման միջոցով, և վճարվում է տարվա համար։ Գյուղատնտեսական նշանակության հողերի համար հարկման օբյեկտ է հողի կադաստրային գնահատմամբ որոշված հաշվարկային զուտ եկամուտը, ոչ գյուղատնտեսական հողերի համար՝ հողի կադաստրային գնահատման արժեքը։ Հողի հարկ հաշվարկվում է՝ սկսած հողակտորի սեփականության, մշտական կամ ժամանակավոր օգտագործման իրավունքի ձեռքբերման հաջորդ ամսվանից։ ՀՀ-ում հողային հարկումը բնութագրվում է ոչ միայն ցածր արդյունավետությամբ, այլև բյուջեի եկամուտների կազմում դրա աննշան տեսակարար կշռով։
Լուիզ Կաուցկի

Լուիզ Կաուցկի (գերմ.՝ Luise Kautsky (Ronsperger), օգոստոսի 11, 1864(1864-08-11), Վիեննա, Ավստրիական կայսրություն - նոյեմբերի 1, 1944(1944-11-01), Բիրկենաու համակենտրոնացման ճամբար), ավստրո-գերմանական ձախ քաղաքական գործիչ, Բեռլինի քաղաքային խորհրդի անդամ Գերմանիայի սոցիալ-դեմոկրատական անկախ կուսակցությունից։ Կարլ Կաուցկիի երկրորդ կինը, Բենեդիկտ Կաուցկիի մայրը։
Սոցիալիստական շարժման ակտիվ մասնակից Լուիզա Կաուցկին Ռոզա Լյուքսեմբուրգի մտերիմ ընկերուհին էր, որի մահից հետո հրապարակել է նրա հետ նամակագրությունը։
1938 թվականին հրեալինելու պատճառով Գերմանիայից փախել է Նիդերլանդներ, որտեղ այրիացել Է։ Նացիստների կողմից բռնազավթված Նիդերլանդներում նա գտնվում էր Վեստերբրոքի տարանցիկ ճամբարում, որտեղից 1944 թվականին արտաքսվել է Օսվենցիմ, որտեղ էլ վախճանվել է, ըստ պաշտոնական եզրակացության` «սրտային անբավարարությունից» (այս ճամբարում սպանվածների ստանդարտ ձևակերպումը)։
Ամուսնացած էր, ուներ երեք երեխա, որոնցից Կառլը գինեկոլոգ էր (մահացել է 1938 թվականին), Ֆելիքսը (1953) տնտեսագետ էր, իսկ Բենեդիկտոսը` սոցիալ-դեմոկրատական քաղաքական գործիչ (1894-1960), որը 7 տարի է անցկացրել նացիստական համակենտրոնացման ճամբարներում, որից հետո ազատ է արձակվել Բուխենվալդից։


== Հիշողություն ==

2009 թվականին Գայթաքար նախագծի շրջանակներում ի պատիվ Լուիզ Կաուցկիի հուշաքար է տեղադրվել Բեռլինում։ 2011 թվականի հունվարին Բեռլինում Լուիզ և Կարլ Կաուցկիների նախկին տանը բացվել է թանգարան։
Լուիզ Կաուցկիի արխիվը գտնվում է Ամստերդամի սոցիալական պատմության ինստիտուտում։


== Ծանոթագրություններ ==


== Գրականության ==
Sigrid Schmid-Bortenschlager. Österreichische Schriftstellerinnen 1880-1938: Eine Bio-Bibliographie (Stuttgarter Arbeiten zur Germanistik). — Stuttgart: Heinz, 1982. — 209 с. — ISBN 978-3880991231
Luxemburg, Rosa. Briefe an Karl und Luise Kautsky. (1896—1918). Ed. Luise Kautsky. Berlin: E. Laub’sche Verlagsbuchhandlung, 1923.


== Արտաքին հղումներ ==
Luise Kautsky
Ռոգատիցա (այլ կիրառումներ)

Ռոգատիցա կարող է վերաբերվել.

Ռոգատիցա, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Ռոգատիցա, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Հնդկաստանի ճանապարհներ (հեռուստասերիալ)

Հնդկաստանի ճանապարհներ, (պորտ.՝ Caminho das Índias), աշխարհահռչակ սցենարիստ Գլորիա Պերեզի սցենարով և ռեժիսոր Ռոբերտո Կարմինատիի նկարահանված հեռուստասերիալ (ժանր՝ դրամա, մելոդրամա, արկածային), որն առաջին անգամ ցուցադրվել է Բրազիլիայում 2009 թվականի  հունվարի 19-ից։ 2009 թվականին «Լավագույն սերիալ» անվանակարգում արժանացել է Էմմի միջազգային մրցանակի։ Այն պատմում է Բրազիլիայի, Հնդկաստանի, Դուբայի, Ամերիկայի, Հինդու կրոնի մասին, Բրազիլական հայտնի դերասանուհի, հաղորդավար Ժուլիանա Պաեսը գլխավոր դերում է։ Հայաստանում սերիալը հեռարձակվել է 2015 թվականին ԱԹՎ-ի ալիքով, որը ստացավ «Հնդկաստան. սիրո պատմություն» անունը։


== Համաշխարհային ցուցադրություն ==


== Դերերում ==
Մարսիո Գարսիա
Ժուլիանա Պաես
Կլեո Պիրեշ,
Դիրա Պաես,
Տոտիա Միրելես
Դեբորա Բլոք,
Կայո Բլատ,
Նեուզա Բորժես
Թոնի Ռամոս,
Վերա Ֆիշեր,
Քրիստիանե Տորլոնի,
Լետիսիա Սաբատելլա,
Մարա Մանզան,
Նիվեա Մարիա,
Ումբերտո Մարտինս
Ժանդիրա Մանտինի,
Էլիանե Ժիարդինի,
Անտոնիո Կալլոնի,
Ստենիո Գարսիա,
Իսիս Վալվերդի,
Լիմա Դուարտե,
Պաուլա Պերեիրա,
Վիկոր Ֆասանո։


== Ծանոթագրություններ ==


== Արտաքին հղումներ ==
«Бразилиада» Archived 2010-02-13 at the Wayback Machine.
Официальный сайт
Заставка
Մարիո Բեկարիա

Մարիո Բեկարիա (իտալերեն՝ Mario Beccaria, հունիսի 18, 1920(1920-06-18), Սանտ Անջելո Լոդիջանո, Լոդի, Լոմբարդիա, Իտալիայի թագավորություն - նոյեմբերի 22, 2003(2003-11-22), Սանտ Անջելո Լոդիջանո, Լոդի, Լոմբարդիա, Իտալիա), իտալացի քաղաքական գործիչ՝ Քրիստոնեական ժողովրդավարություն կուսակցությունից։ 1960-1964 թվականներին զբաղեցրել է Սանտ Անջելո Լոդիջանո քաղաքի քաղաքապետի պաշտոնը, ինչպես նաև եղել է Իտալիայի պատգամավորների պալատի անդամ։
Հետաքրքրվում էր երաժշտությամբ՝ 1950-ական թվականներին Association Amundis-ի անդամ էր և օգնում էր երգիչներին ու երաժիշտներին։
Սանտ Անջելո Լոդիջանոյում նրան անվամբ փողոց է կոչվել


== Ծանոթագրություններ ==


== Արտաքին հղումներ ==
Մարիո Բեկարիայի պառլամենտական գործունեությունը (իտալ.)
Ջոն Սիլ

Ջոն Սիլ (անգլ.՝ John Seale; հոկտեմբերի 5, 1942(1942-10-05), Warwick), ավստրալիացի կինոօպերատոր։


== Կենսագրություն ==
Առաջնաելույթ է ունեցել 1976 թվականին։ Միջազգային հայտնիություն է ստացել՝ նկարահանվելով Փիթերի Ուիր «Վկա» (1985) ֆիլմում, արդյունքում այդ ռեժիսորի հետ նկարահանել է ևս մի քանի ժապավեն։ Ավելի ուշ հիմնականում աշխատել է ԱՄՆ-ում։
Ավստրալիական և ամերիկյան կինոօպերատորների միության անդամ է։


== Ֆիլմագրություն ==
1983՝ Ավազակներ հեծանիվների վրա (Բրայան Թրենչարդ Սմիթ)
1984՝ Արծաթե քաղաք/Silver City (Սաֆիա Թուրքևիչ)
1985՝ Վկա  (Փիթեր Ուիր, անվանակարգ «Օսկար» մրցանակի համար, անվանակարգ BAFTA մրցանակի համար
1986՝ Ուղեկից (Ռոբերտ Հարմոն)
1986՝ Մոծակների ափը (Փիթեր Ուիր)
1988՝ Գորիլլաները մառախուղի մեջ (Մայքլ Էփթեդ, BAFTA մրցանակի անվանակարգ )
1989՝ Անձրևի մարդը  (Բարի Լևինսոն, անվանակարգ «Օսկար» մրցանակի համար)
1989՝ Մեռած պոետների հասարակություն (Փիթեր Ուիր)
1991՝ Բժիշկ (Ռենդա Հեյնս)
1992՝ Լորենցոյի յուղը (Ջորջ Միլլեր)
1993՝ Ֆիրմա (Սիդնի Փոլաք)
1994՝ Թերթ (Ռոն Հովարդ)
1995՝ Ռանգունայից հեռու (Ջոն Բուրման)
1995՝ Ամերիկյան նախագահը (Ռոբ Ռայներ)
1996՝ Անգլիացի հիվանդը (Էնթոնի Մինգելա,  «Օսկար» մրցանակ,  BAFTA մրցանակ, Եվրոպական կինոմրցանակ)
1996՝ Միսսիսիպիի ուրվականները (Ռոբ Ռայներ)
1998՝ Հրեշտակների քաղաքը ( Բրեդ Սիրբերլինգ)
1999՝ Տաղանդավոր պարոն Ռիփլին (Էնթոնի Մինգելլա, անվանակարգ BAFTA մրցանակի համար)
2001՝ Հարրի Փոթերը և Փիլիսոփայական քարը (ֆիլմ) (Քրիստոֆեր Կոլամբուս)
2004՝ Ցուրտ լեռը (Էնթոնի Մինգելա, «Օսկար» մրցանակի անվանակարգ, BAFTA մրցանակի անվանակարգ)
2004՝ Իսպանական անգլերեն (Ջեյմս Բրուքս)
2010՝ Պարսից արքայազնը։ Ժամանակի դաշույնը (Մայք Նյուել)
2015՝ Խելագար Մաքս․ զայրույթի ճանապարհը  (Ջորջ Միլլեր)


== Ծանոթագրություններ ==


== Արտաքին հղումներ ==
В Интернет-энциклопедии кинооператоров(անգլ.)
Road Rage. John Seale ACS ASC / MAD MAX: FURY ROAD
Յամահզելգա

Յամահզելգա (ռուս.՝ Яманзелга), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Բուգալիշ գետի ձախ ափին՝ 1,9 կմ հեռավորության վրա։ Գետի երկարությունը՝ 28 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Ուֆա, գետի ենթաավազանը Այ գետն է մինչև Բելայա թափվելը, գետի գետային ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201112111100021442
Կոդը ըստ հիդրոլոգիական հետազոտության (ՌԴ) — 111102144
Ավազանի կոդը — 10.01.02.011
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Բրետվիլ սյուր Լեզ (կանտոն)

Բրետվիլ սյուր Լեզ (ֆր.՝ Bretteville-sur-Laize), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 13859 մարդ էր։Կանտոնի համարը 1407 է։ Բրետվիլ սյուր Լեզ կանտոնում կա 29 կոմունա, որոնցից ամենամեծը Բրետվիլ սյուր Լեզ կոմունան է։


== Տես նաև ==
Ֆրանսիայի համայնքների ցանկ
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Փոլկ շրջան (Միսսուրի)

Անվան այլ կիրառումների համար տե՛ս՝ Փոլկ շրջան (այլ կիրառումներ)Փոլկ շրջան (անգլ.՝ Polk County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.650 կմ² է, բնակչությունը՝ 31.137 մարդ (2010 թ. տվյալներով)։ Շրջկենտրոնն է Բոլիվար բնակավայրը։ Կազմավորվել է 1835 թ.։
Գաևսկոե (գյուղ, Պերվոմայսկի շրջան)

Գաևսկոե (ուկրաիներեն՝ Гаївське), գյուղ Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Գաևսկոե գյուղում բնակվում էր 68 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Ղազարյան

Անվան այլ կիրառումների համար տե՛ս՝ Սերգեյ Ղազարյան (այլ կիրառումներ)Սերգեյ Գուրգենի Ղազարյան (հունվարի 1, 1958(1958-01-01), Ղազախստան), հայազգի քիմիկոս, քիմիական գիտությունների դոկտոր, պրոֆեսոր, ՀՀ ԳԱԱ արտասահմանյան անդամ (2014)։


== Կենսագրություն ==
Սերգեյ Ղազարյանը ծնվել է Հայաստանից Ղազախստան տեղափոխված երկրաբան Գուրգեն Ղազարյանի ընտանիքում։ Ուսանել է Նովոսիբիրսկում, Երևանի պետական համալսարանի ֆիզիկայի ֆակուլտետում, այնուհետև Մոսկվայում։ 1991 թվականին Նոթինհեմի համալսարանից հրավեր է ստանում, որտեղ աշխատում է շուրջ 3 տարի։ 1994-1998 թվականներին աշխատել է Ջորջիայի տեխնոլոգիական համալսարանում (Ատլանտա, ԱՄՆ)։ 1998 թվականից Լոնդոնի Կայսերական քոլեջի քիմիական ճարտարագիտության դեպարտամենտի պրոֆեսոր է, Քիմիայի թագավորական միության անդամ։


== Ծանոթագրություններ ==


== Արտաքին հղումներ ==
PROFESSORSERGEIKAZARIAN, Faculty of Engineering, Department of Chemical Engineering
50 գլոբալ հայերը. Սերգեյ Ղազարյան
Գրամոֆոն

Գրամոֆոն (հունարեն՝ γράμμα - ձայնագրություն, հունարեն՝ φωνή - ձայն), ձայնասկավառակից ձայնի մեխանիկական վերարտադրման սարք։


== Ստեղծման պատմություն ==
Գրամոֆոնը Թոմաս Էդիսոնի 1877 թվականին հնարած ֆոնոգրաֆի կատարելագործված տեսակն է, որը նույն թվականին պատենտավորել է Էմիլ Բերլիները։ Իր ստեղծման սկզբնական շրջանում գրամոֆոնը ֆոնոգրաֆի նման նաև ձայնագրող սարք էր։ Ի տարբերություն ֆոնոգրաֆի այստեղ ձայնագրման և վերարտադրության համար գլանի փոխարեն օգտագործվում է կաուչուկե կամ էբոնիտե սկավառակ։ Հետագա տարիներին գրամոֆոնի կատարելագործման շնորհիվ հնարավոր եղավ ձայնարկման բարձր որակ ստանալ։ 1940-ական թվականներին հայտնի էր գրամոֆոնի առանց ձայնափողի տարբերակը (անվանումը արտադրող ֆիրմայի անունից՝ Պատե)։ 


== Կազմություն և աշխատանք ==
Կազմված է սկավառակը պտտող զսպանակային մեխանիզմից և ձայնը վերարտադրող հարմարանքից՝ ասեղնակիր մեմբրան և ձայնափող։ Սկավառակի պարուրաձև ակոսիկով շարժվելիս ասեղի ծայրը տատանվում է, այդ տատանումները փոխանցվում են մեմբրանին, որի ճառագայթած ձայնային տատանումները ուժեղացվում են ձայնափողի միջոցով։


== Աղբյուրներ ==
Ղարտաշի խաչքար (Գնդեվանք)

Ղարտաշի խաչքար, գտնվում է Հայաստանի Վայոց Ձորի մարզի Գնդեվազ գյուղից 1 կմ արևմուտք՝ Գնդեվանք վանական համալիրի գավթի ներսում՝ արևմտյան մուտքի կամարից վեր, պատի խորշի մեջ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (11.16/15.1.7)։


== Տեղադրություն ==
Գնդեվանք վանական համալիրի գավթի ներսում՝ եկեղեցու արևմտյան մուտքի կամարից վեր, պատի խորշի մեջ։


== Քանդակ ==
Խաչի հորիզոնական թևերից ցած, խաչքարի երկու կեղքերին երկու քանդակներ կան՝ աջ հատվածում մարդու գրկին նորածին երեխա է, իսկ ձախ կողմում մարդու աջ ձեռքում խաչ է։ Խաչի վերնամասի կամարի ձախ կողմում քանդակված է խաչը բռնած ձեռք։ Խաչի ձախ կողմում քանդակված է ձի, սիկ աջ կողմում մարդու գլուխ, մկրատ, տարա։
Կենտրոնական խաչի ստորին հատվածում քանդակված են 4 ավետարանիչներն,

Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։
Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունը


== Վիմական արձանագրություն ==
Խաչքարի ստորին հատվածում առկա է 3 տող վիմական արձանագրություն.

ԵՍ ՂԱՐՏԱՇՍ ԿԱԶՄԵ
ՑԻ ԽԱՉՍ.
ԹՎ. :ՌԻԲ։ (1573)։Համաձայն արձանագրության՝ խաչքարը կանգնեցվել է 1573 թվականին։ Խաչագործ վարպետն է Ղարտաշը։


== Տես նաև ==
Գնդեվանք
1551 թվականի խաչքար (Գնդեվանք)


== Ծանոթագրություններ ==
Թովմա Մեծոփեցի

Թովմա Մեծոփեցի (1378, գյուղ Աղի (Արճեշի մոտ) – 1446 թ. մայիսի 15, Ակոռի (Մասյացոտն գավառ), թաղվել է Մեծոփավանքում), պատմիչ, մանկավարժ, եկեղեցական, մշակութային և հասարակական գործիչ։ Ուսանել է Մեծոփավանքում՝ Հովհաննես Մեծոփեցու մոտ (1386-93), այնուհետև՝ Խառաբաստավանքի վարդապետարանում՝ աշակերտելով Սարգիս Ապրակունեցի, ապա՝ Վարդան Հոգոցվանեցի րաբունապետներին։ 1406 թվականից սովորել է Տաթևի համալսարանում՝ Գրիգոր Տաթևացու մոտ։ 1410 թվականին Թովմա Մեծոփեցին ստանձնել է Մեծոփավանքի վանահայրությունն ու վարդապետարանի րաբունապետությունը՝ պաշտոնավարելով ավելի քան 30 տարի։
Թովմա Մեծոփեցու գործունեության ընթացքում Մեծոփա դպրոց են հրավիրվել ճանաչված մասնագետներ, ստեղծվել են դասագրքեր, կատարվել տարբեր երկերի մեկնություններ։ Դպրոցի մատենադարանում ընդօրինակել, ծաղկել ու կազմել են հայկական բազմաթիվ ձեռագիր մատյաններ։ Մեծոփը դարձել է գրչության կարևոր կենտրոն, որտեղ Թովմա Մեծոփեցին ուսուցանել է գրչության արվեստ, պատրաստել գրագիրներ, գրիչներ, գրչության արվեստի ուսուցիչներ։ Թովմա Մեծոփեցին մի շարք պատմական աշխատությունների հեղինակ է։ Ամենահայտնին «Պատմութիւն ԼանկԹամուրայ և յաջորդաց իւրոց» (1860, քննական բնագիրը աշխատասիրությամբ Լ. Խաչիկյանի, 1999) երկն է, որն ընդգրկում է 1386–1440 թվականների իրադարձությունները։ Այն XV դ. պատմ. հազվագյուտ երկերից է, կարևոր աղբյուր Լենկթեմուրի, ինչպես նաև կարակոյունլու և ակկոյունլու քոչվոր ցեղերի մղած պատերազմների շրջանի Հայաստանի ու Միջին Արևելքի պատմության ուսումնասիրման համար։ Մեծոփեցու պատմական երկերից է նաև «Յիշատակարանը» (1892), որը վերաբերում է Հայոց կաթողիկոսական աթոռը Կիլիկիայի մայրաքաղաք Սսից Վաղարշապատ տեղափոխելուն։
Մեծոփեցին նաև սրբագրել, խմբագրել ու մշակել է կրոնա-դավանաբանական, ծիսական, երաժշտական, գեղարվեստական և մեկնողական բազմաթիվ երկեր։


== Ծանոթագրություններ ==


== Արտաքին հղումներ ==
Թովմա Մեծոփեցին թուանշանային գրադարանում
Clocky

Clocky, էլեկտրոնային զարթուցիչների ապրանքանիշ, որ արտադրվում է ամերիկյան Nanda Home Inc ընկերության կողմից։ Մասաչուսեթսի տեխնոլոգիական ինստիտուտի հնդիկ ուսանողուհի Գաուրի Նանսին (անգլ.՝ Gauri Nanda) իր այս հայտնագործության համար 2005 թվականին դարձել է Շնոբելյան մրցանակի դափնեկիր «Տնտեսագիտություն» անվանակարգում։


== Նկարագրություն ==
Clocky-ն ունի երկու ռեզինապատ անիվներ։ «Թող քնեմ» (անգլ.՝ snooze button) կոճակի կրկնակի սեղմման դեպքում անիվները շարժվում են, և զարթուցիչը փախչում է տիրոջից՝ ընդ որում, միկրոպրոցեսորը շարժման ճանապարհի պատահական ընտրություն է տրամադրում։ Clocky-ի կառուցվածքի առանձնահատկությունների շնորհիվ վտանգավոր չէ նույնիսկ 90 սանտիմետրմետր բարձրությունից ընկնելը (օրինակ՝ անկողնակից պահարանից)։ Այդպիսով, ազդանշանի կրկնակի հնչման դեպքում զարթուցիչը հայտնվում է անկանխատեսելի վայրում, ինչը ստիպում է տիրոջը նախ գտնել զարթուցիչը՝ այդպիսով արթնացնելով նրան։


== Ստեղծման պատմություն ==
Նախատիպը, որ նախագծվել էր 2004 թվականի աշնանը ընդամենը 3 օրում արտադրական դիզայնի պարապմունքների շրջանակներում, պատված էր բրդյա ծածկով, որը հիշեցնում էր ընտանի կենդանու։ Ի սկզբանե, Նանդան երբևէ չէր պլանավորել օգտագործել իր դիզայնը հետագայում և մոռացել էր այն պահարանի մեջ։ Clocky-ի նկարագրության՝ MIT Media Lab կայքում հայտնվելուց մի քանի ամիս հետո նրա պատկերները հայտնվեցին հայտնի Gizmodo, Engadget և BoingBoing բլոգներում և երկու շաբաթվա ընթացքում դարձան համացանցային մեմեր։ Դրան հետևեց Նանդիի հրավերը «Բարի լույս, Ամերիկա» հեռուստաշոու։ Դրանից հետո նա որոշեց արտոնագրել դիզայնը և, ավարտելով համալսարանը մագիստրոսի աստիճանով, հիմնադրեց իր ընկերությունը ընտանիքի աջակցությամբ։
Alibaba.com-ի միջոցով նա գտավ կազմակերպություն Հոնկոնգում, որի հետ միասին սկսեց արտադրությունը։ Clocky-ի առաջին բաժինը վաճառվեց առցանց ակնթարթորեն։ 2012 թվականի հոկտեմբերին հարցազրույցի ժամանակ Նանդան հաղորդել է, որ Clocky-ների վաճառքի քանակը անցավ 500 000-ը։ Clocky-ի հաջողության պատմությունը Հարվարդի բիզնեսի դպրոցն օգտագործում է որպես դասապրոցեսի քեյսերից մեկը։
Շնոբելյան մրցանակը այս հայտնագործության համար տրվել է հենց «Տնտեսագիտություն» նոմինացիայում, քանի որ «մարդիկ ԻՐՈՔ անկողնուց վեր են կենում»՝ այդպիսով աշխատանքային օրվան ժամանակ ավելացնելով։


== Ծանոթագրություններ ==


== Արտաքին հղումներ ==
Nanda Home Inc. ընկերության կայքը (անգլերեն)
Տեղեկություն Գաուրի Նանդեի և իր հայտնագործության մասին Archived 2013-06-27 at the Wayback Machine. (անգլերեն)
Բորխեր-Օդորն

Բորխեր-Օդորն (հոլ.՝ Borger-Odoorn ), համայնք Նիդերլանդների Դրենթե մարզում։ Տարածքը 275,18 կմ² է, բնակչությունը՝ 25.951 (2011 թ.)։ Մեկ շնչի տարեկան միջին եկամուտը 12.200 եվրո է։
Ալեքսանդր Մարյասով

Ալեքսանդր Մարյասով (ռուս.՝ Алекса́ндр Гео́ргиевич Марья́сов, հուլիսի 26, 1947(1947-07-26)), ռուս դիվանագետ։


== Կենսագրություն ==
1969 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1984 թվականին ԽՍՀՄ արտաքին գործերի նախարարության դիվանագիտական ակադեմիան։ 1969 թվականից զբաղվում է դիվանագիտական գործունեությամբ։ Տիրապետում է պարսկերեն և անգլերեն լեզուներին։ Պատմական գիտությունների թեկնածու։

1990-1991 թվականներ՝ եղել է Ռուսաստանի Դաշնության արտաքին գործերի նախարարության Մերձավոր Արևելքի երկրների վարչության խորհրդական։
1991-1992 թվականներին եղել է Ռուսաստանի Դաշնության արտաքին գործերի նախարարության Մերձավոր Արևելքի երկրների բաժանմունքի վարիչ
1992 թվականից մինչև 1994 թվականը Աֆղանստանում եղել է Ռուսաստանի Դաշնության դեսպանության խորհրդական։
1994-1997 թվականներին Իրանում եղել է Ռուսաստանի Դաշնության գլխավոր հյուպատոս։
1997 թվականից մինչև 1999 թվականը եղել է Ռուսաստանի Դաշնության արտաքին գործերի նախարության Ասիայի երրրոդ դեպարտամենտի բաժանմունքի պետ։
1999 թվականից մինչև 2001 թվականը եղել է Ռուսաստանի Դաշնության արտաքին գործերի նախարության Ասիայի երրորդ դեպարտամենտի տնօրենի տեղակալ։
2001 թվականի փետրվարի 8-ից մինչև 2005 թվականի մայիսի 30-ը Իրանում եղել է Ռուսաստանի Դաշնության արտակարգ և լիազոր դեսպան։
2005 թվականից մինչև 2010 թվականը եղել է Ռուսաստանի Դաշնության արտաքին գործերի նախարության Ասիայի երկրորդ դեպարտամենտի տնօրեն։
2010 թվականի փետրվարի 3-ից մինչև 2014 թվականի օգոստոսի 25-ը Թաիլանդում եղել է Ռուսաստանի Դաշնության արտակարգ և լիազոր դեսպան, ինչպես նաև Բանգկոկում եղել է Ասիայի և Խաղաղ օվկիանոսի տնտեսական և սոցիալական հանձնաժողովի մշտական ներկայացուցիչ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1994 թվականի հունիսի 20)
1-ին դասի արտակարգ և լիազոր դեսպանորդ (2003 թվականի սեպտեմբերի 20)
Արտակարգ և լիազոր դեսպան (2007 թվականի նոյեմբերի 13)


== Ծանոթագրություններ ==


== Արտաքին հղումներ ==
Посол знает, что делать
Իգավեռե (գյուղ, Ռաասիկու շրջան)

Անվան այլ կիրառումների համար տե՛ս՝ ԻգավեռեԻգավեռե (էստ․՝ Igavere), գյուղ Էստոնիայի Հարյումաա նահանգի Ռաասիկու շրջանում։
2011 թվականի տվյալներով գյուղում բնակվում էր 145 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միկլոշ Հորթի

Միկլոշ Հորթի  (հունգ.՝ nagybányai Horthy Miklós, հունիսի 18, 1868(1868-06-18)[…], Կենդերես, Karcag District, Յաս-Նադկուն-Սոլնոկ, Հունգարիա - փետրվարի 9, 1957(1957-02-09)[…], Էշտորիլ, Cascais e Estoril, Cascais, Լիսաբոն, Պորտուգալիա), հունգարացի ծովակալ, պետական գործիչ ֆաշիստական Հունգարիայի ռեգենտ (1920-1944)։


== Գործունեություն ==
1918 թվականին եղել է ավստրո-հունգարական նավատորմի գլխավոր հրամանատար, Հունգարական խորհրդային հանրապետության ժամանակ (1919 թվականի մարտ-օգոստոս)՝ հակահեղափոխական կառավարության ռազմական նախարար, ապա, այսպես կոչված, ազգային բանակի գլխավոր հրամանատար։
Հանրապետության անկումից հետո իրեն հռչակել է ռեգենտ և երկրում հաստատել ֆաշիստական բռնապետություն։
1941 թվականին Հորթը Հունգարիային ներքաշեց ԽՍՀՄ-ի դեմ պատերազմի մեջ։ Նրա համաձայնությամբ 1944 թվականի մարտին ֆաշիստական Գերմանիան հարձակվեց Հունգարիայի վրա։
1944 թվականի հոկտեմբերին իշխանությունը հանձնեց Ֆերենց Սալաշիին և մեկնեց Գերմանիա։


== Ծանոթագրություններ ==
Սուրբ Հովհաննեսի փողոց (Երևան)

Սուրբ Հովհաննեսի փողոց, փողոց Երևանի Կենտրոն վարչական շրջանում։ Կոչվել է հարևանությամբ գտնվող Սուրբ Հովհաննես եկեղեցու անունով։


== Տվյալներ ==
Սկսվում է Ֆրիկի փողոցից և Սուրբ Հովհաննես եկեղեցու մոտով հասնում Պարոնյան փողոց։ Հատվում է Հովհաննես Կոզեռնի փողոցի հետ։
Խորհրդային տարիներին կոչվել է Թափաբաշի 1-ին փողոց։


== Նշանակալի օբյեկտներ ==
Սուրբ Հովհաննես եկեղեցի


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ռոբերտ Սեսիլ

Ռոբերտ Սեսիլ (անգլ.՝ Robert Cecil), լորդ Չելվուդ (սեպտեմբերի 14, 1864(1864-09-14)[…], Cavendish Square, Վեստմինստեր, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - նոյեմբերի 24, 1958(1958-11-24)[…], Royal Tunbridge Wells, Միացյալ Թագավորություն), անգլիացի քաղաքական գործիչ, լորդ Ռ. Սոլսբերիի որդին։
1906-1923 թվականներին Համայնքերի պալատի անդամ Պահպանողական կուսակցությունից, մի շարք կառավարություններում զբաղեցրել է նախարարի և այլ պատասխանատու պաշտոններ։ Հետևողականորեն պաշտպանել է հայ ժողովրդի շահերը։ 1915-1916 թվականների ընթացքում Համայնքների պալատում բազմիցս հանդես է եկել Թուրքիայում հայերի զանգվածային տեղահանությունների և ջարդերի մասին հաղորդումներով, նշել, որ այդ գործողությունները ոչ թե ինչ-որ սադրանքի, ապստամբության կամ խռովության արդյունք են, այլ արևմտահայերի ծրագրված ոչնչացում։ 1915 թվականի սեպտեմբերին հայերի ջարդերի և տեղահանության կապակցությամբ հարց է բարձրացրել ԱՄՆ-ի հասարակական կարծիքի վրա ճնշում գործադրելու անհրաժեշտության մասին։ 1918 թվականի հոկտեմբերին Սեսիլը նշել է, որ հայերը վաստակել են ազատագրվելու և անկախանալու իրավունքը շնորհիվ հետևյալ գործոնների, հայերը հրաժարվել են հանդես գալ Ռուսաստանի դեմ, 1915 թվականին կոտորվել է հայ բնակչության 2/3-ը, Թուրքիայի դեմ կռվելու համար ռուսական բանակի կազմում կազմավորվել են հայկական կամավորական ջոկատներ, 5 ամսվա ընթացքում (1918 թվականի փետրվար-հուլիս, ռուսական հեղափոխությունից և Կովկասյան բանակի փլուզումից հետո) հետ են մղվել թուրքական բանակի հարձակումները, ինչը նպաստել է Միջագետքում բրիտանական բանակի գործողություններին։ 1918 թվականի նոյեմբերին Համայնքների պալատում Սեսիլը հանդես է եկել Հայկական հարցում կառավարության քաղաքականության քննադատությամբ, ավելի ուշ հայտարարել է, որ Հայկական հարցը փաստորեն կարող է լուծվել միայն Հայաստանի մանդատը ԱՄՆ-ին կամ Ֆրանսիային հանձնելու դեպքում, ընդ որում, ենթամանդատային տարածք համարելով բոլոր հայկական վեց նահանգները։ Դեմ է հղել 1919 թվականին Հայաստանից անգլիական զորքերի դուրսբերմանը՝ գտնելով, որ Մեծ Բրիտանիան պատասխանատու է հայերի ճակատագրի համար, ովքեր 1916 թվականին Անտանտի շահերի զոհը դարձան։ Ակտիվորեն մասնակցել է Ազգերի լիգայի ստեծմանը, 1920-1930 թվականներին եղել Մեծ Բրիտանիայի ներկայացուցիչը նրա մի շարք համաժողովներում, քննադատել է Մեծ Բրիտանիայի և Ֆրանսիայի դիրքորոշումը Հայկական հարցում, ձգտել Հայաստանն ընդունել Ազգերի լիգա։


== Ծանոթագրություններ ==
Դուբինա (գյուղ, Տիվրովի շրջան)

Անվան այլ կիրառումների համար տե՛ս՝ ԴուբինաԴուբինա (ուկրաիներեն՝ Дубина), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1780 թվականին։
2001 թվականի տվյալներով Դուբինա գյուղում բնակվում էր 35 մարդ։ Բնակավայրը զբաղեցնում է 0,016 կմ² տարածք։ Բնակչության խտությունը կազմում էր 2187,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այնթապի հայրենակցական միություններ

Այնթապի հայրենակցական միություններ 1915 թվականի հունիսի 20-ին Բոստոնում (ԱՄՆ) հիմնադրվել է այնթապահայերի առաջին՝ «Այնթապի ամերիկահայոց ուսումնասիրաց միություն»–ը, որի նպատակն էր օգնել Այնթապի որբ և աղքատ մանուկների դաստիարակության և կրթության գործին։ 1920 թվականին Միությունը կազմակերպեց հանգանակություն Այնթապի ինքնապաշտպանության կարիքների համար։ 1921 թվականից օգնել է Սիրիա, Լիբանան և այլուր ապաստանած տարագիր հայրենակիցներին։ 1924 թվականի մարտ-մայիս ամիսներին մասնաճյուղեր հիմնվեցին Նյու Յորքում, Չիկագոյում, Տրոյում։ 1924 թվականի օգոստոսի 17-ին Բոստոնում հրավիրեց բոլոր մասնաճյուղերի պատգամավորական ժողով, որը «Ուսումնասիրաց»–ը վերակազմեց «Ամերիկաբնակ այնթապցիների միության» (Այնթապի հայրենակցական միություններ) և ընտրեց վարչություն (5 հոգուց), որի գլխավոր խնդիրն էր՝ Միության շուրջը համախմբել այնթապցիներին, նյութական օգնություն ցույց տալ կարիքավորներին և ավելացնել կրթական նպատակներին հատկացվող միջոցները։


== Մասնճյուղեր ==
1924 թվականի դեկտեմբերին կազմվեցին Ֆիլադելֆիայի, 1925 թվականին՝ Դետրոյտի մասնաճյուղերը։ 1928 թվականի վերջերին Միությանը միացան Լոս Անջելեսի Այնթապի որբախնամ ընկերությունը (գոյություն ուներ 1920 թվականից), 1945 թվականի դեկտեմբերի 2-ին՝ Այնթապցիների ազգային միությունը (ստեղծված 1935 թվականի մայիսի 12-ին, Բոստոնում), որը մասնաճյուղեր ուներ ԱՄՆ-ի մի շարք քաղաքներում։ Այնթապցիների ազգային միությունը սփյուռքի ամենազանգվածային հայրենակցական միություններից է և ԱՄՆ-ից դուրս ունի խորհրդատու մարմին Սիրիայում։ Այնթապի հայրենակցական միություններ կան նաև Լիբանանում, Արգենտինայում, Ուրուգվայում, Բրազիլիայում։


== Վարչություն ==
Այնթապցիների հայրենակցական միության կենտրոնական վարչությունը ընտրվում է տարեկան պատգամավորական ժողովում և 2 տարուց ավելի չի կարող մնալ նույն վայրում։ Այնթապի հայրենակցական միություններին մասնակցել են համագաղութային ձեռնարկումներին, խրախուսել և գլխավորել մեծ թվով այնթապցիների ներգաղթը Աովետական Հայաստան։ Նրանք սերտ կապ են պահպանում Սովետական Հայաստանի հետ։ Հայկական ԽՍՀ Գերագույն սովետը, ընդառաջ գնալով Այնթապի հայրենակցական միությունների և Սովետական Հայաստանում ապրող այնթապցիների խնդրանքին, 1970 թվականի սեպտեմբերին Մասիսի շրջանի Թազագյուղ գյուղը վերանվանեց Այնթապ։ 1960 թվականից հրատարակվում է «Հայ Անթեպ» (1970 թվականից «Նոր Այնթապ») պարբերականը։
Մարտին Շուլց

Մարտին Շուլց (գերմ.՝ Martin Schulz, դեկտեմբերի 20, 1955(1955-12-20)[…], Hehlrath, Էշվայլեր, Ախեն, Aachen Government Region, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի քաղաքական գործիչ, Եվրոպական սոցիալիստների կուսակցության անդամ, Եվրախորհրդարանի անդամ է 1994 թվականից։ 2012 թվականի հունվարի 17-ից Եվրախորհրդարանի նախագահ, պաշտոնավարել է մինչև 2017 թվականի հունվարի 17-ը։ 2014 թվականի հունիսի 18-ից մինչև հուլիսի 1-ը Մարտին Շուլցը Եվրոպական խորհրդարանում եղել է Սոցիալիստների եւ դեմոկրատների առաջադիմական դաշինքի առաջնորդը, որի հետ կապված հրաժարվեց Եվրախորհրդարանի նախագահի պաշտոնից։ 2014 թվականի հուլիսի 1-ից նորից ընտրվել է Եվրախորհրդարանի նախագահ։ Բացի գերմանաերենը Մարտին Շուլցը տիրապետում է ևս հինգ լեզվի՝ անգլերեն, ֆրանսերեն, իտալերեն, իսպաներեն և հոլանդերեն։


== Կենսագրություն ==
Անբավարար առաջադիմության պատճառով հեռացվել է գիմնազիայից։
Հաճախակի բացահայտ հայտարարել է, որ 70-ականների սկզբին տառապել է ալկոհոլիզմով։
1974 թվականին Շուլցը համալրել է երիտասարդ սոցիալ-դեմոկրատական կազմակերպության՝ Jusos-ի շարքերը։
1977—1982 թվականներին աշխատել է մի քանի հրատարակչություններում և գրախանութներում։ 1982-1994 թվականներին եղել է գրախանութի սեփականատեր։
1984 թվականին Մարտին Շուլցը դարձել է Հյուսիսային Հռենոս-Վեսթֆալիայի Վյուրզելեն քաղաքի խորհրդական։ 1987—1998 թվականներին դարձել է քաղաքապետ։
1995 թվականին եղել է Գերմանիայի սոցիալ-դեմոկրատական կուսակցության գործադիր մարմնի անդամ, հաջորդ տարի Աախենում ընտրվել է կուսակցության նախագահ։ 1999 թվականին դարձել է կուսակցության դաշնային վարչության անդամ։
1994 թվականին նա ընտրվել է Եվրախորհրդարանի պատգամավոր։ Հետագա ընտություններին (1999, 2004 և 2009 թվականներին) վերընտրվել է։ 1994—1996 թվականներին Եվրոպայի սոցիալիստական կուսակցությունում աշխատել է որպես համակարգող մարդու իրավունքների գծով ենթահանձնաժողովում։ Հետագայում 1996—2000 թվականներին կատարել է նույն ֆունկցիան մարդու իրավունքների կոմիտեում։ 2000—2004 թվականներին նա եղել է Եվրոպական խորհրդարանում գերմանական սոցիալ-դեմոկրատների խմբի նախագահը։ 2002 թվականին դարձել է սոցիալ-դեմոկրատների խորհրդարանական խմբի նախագահի տեղակալ, 2004 թվականին դարձել է նախագահ։ 2009 թվականին դարձել է Եվրոպական սոցիալիստների կուսակցության նախագահ, իսկ հետո սոցիալ-դեմոկրատների խմբի նախագահ։ 2012 թվականի հունվարի 17-ին Մարտին Շուլցը դարձավ Եվրախորհրդարանի նախագահ։ 2014 թվականի հունիսի 18-ին Մարտին Շուլցը դարձավ Եվրոպական խորհրդարանում սոցիալիստների և դեմոկրատների խմբակցության նախագահ, որի հետ կապված դադարեցրեց Եվրախորհրդարանի նախագահի լիազորությունները։ 2014 թվականի հուլիսի 1-ին կրկին ընտրվեց նույն պաշտոնում։
Ամուսնացած է, ունի որդի և դուստր։


== Ծանոթագրություններ ==


== Արտաքին հղումներ ==
Официальный сайт Мартина Шульца
Биография на сайте Европейского парламента (անգլ.)
Գետակոր

Գետակոր, գյուղ պատմական Փոքր Հայքում, Սեբաստիայի նահանգի Շապին Գարահիսարի շրջանում։ Շապին Գարահիսար քաղաքից մոտ 5 կմ հյուսիսարևմտյան մասում։ Գայլ Գետից աջ՝ օժանդակի հովտում։


== Ծանոթագրություններ ==
Արա Նիգոյան

Արա Ժորայի Նիգոյան (հոկտեմբերի 27, 1968(1968-10-27), ԽՍՀՄ), հայ ֆուտբոլիստ, կիսապաշտպան։


== Կարիերա ==
1985-1986 թվականներին Արա Նիգոյանը հանդես է եկել ԽՍՀՄ երկրորդ լիգայի «Սպարտակ» (Հոկտեմբերյան) ակումբում, որի կազմում անցկացրել է 43 հանդիպում և խփել յոթ գոլ։ Հայաստանի առաջնությունում խաղացել է «Բանանց» (1992-1994), «Արարատ» (1995-1996, 1997, 2000-2001), «Երևան» (1998-1999) ակումբներում։ 1996/97 մրցաշրջանն անցկացրել է Թեհրանի «Արարատ» ակումբում։ Պրոֆեսիոնալ կարիերան ավարտել է Հայաստանի առաջին լիգայի «Արմավիր» (2002) և «Լոկոմոտիվ» (Երևան) ակումբներում
Խորհրդային Միության պատանեկան հավաքականի կազմում Արա Նիգոյանը մասնակցել է ՈՒԵՖԱ 1985 թվականի մրցաշարին (մինչև 16 տարեկաններ)։ Հայաստանի հավաքականի կազմում մասնակցել է երեք հանդիպման։ 1992 թվականի հոկտեմբերի 14-ին փոխարինման է դուրս եկել հավաքականի պատմության մեջ տեղի ունեցած առաջին խաղի՝ Մոլդովայի հավաքականի հետ հանդիպման 62-րդ րոպեին (0:0)։ 1995 թվականի հունիսի 7-ին մասնակցել է 1996 թվականի Եվրոպայի առաջնության նախընտրական փուլի՝ Իսպանիայի հավաքականի դեմ խաղի առաջին 69 րոպեներին (0:1)։ 1998 թվականի օգոստոսի 18-ին մասնակցել է Լիբանանի դեմ ըկերական խաղին, որի 34-րդ րոպեին հեռացվել է դաշտից։
Արա Նիգոյանը՝ որպես մարզիչ, աշխատել է Երևանի «Կիլիկիա» (2004), Դիլիջանի «Իմպուլս» (մինչև 2013) ակումբնրում։ 2013 թվականին դարձել է «Միկա» ակումբի մարզիչ։ Նույն թվականի սեպտեմբերից մինչև 2014 թվականի հունիս եղել է «Միկա-2» ակումբի գլխավոր մարզիչ։ 2017 թվականի ապրիլին ընդգրկվել է «Բանանց» ակումբի մարզչական շտաբում, իսկ նույն թվականի հոկտեմբերին դարձել է «Բանանց-2» ակումբի գլխավոր մարզիչ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Մեծ Ռասոխա (Չետլասի վտակ)

Մեծ Ռասոխա, գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետի գետաբերանը գտնվում է Չետլասի ձախ ափից 66 կմ հեռավորության վրա։ Գետի երկարությունը կազմում է 25 կմ։


== Ջրային գրանցամատյանի տվյալներ ==
Ըստ ջրային ռեսուրսների ֆեդերատիվ տեսչության տվյալների պատկանում է Դվինա֊Պեչորական ջրավազանային շրջանին։ Գետի ջրատնտեսային տեղամասը Մեզեն գետն է, գետի ենթաավազանը բացակայում է։ Գետի գետային ավազանը Մեզեն գետն է։

Ջրային օբյեկտի, պետական ջրային գրանցման կոդը - 03030000112103000044824
Հիդրոլոգիական ուսումնասիրությունների կոդը - 103004482
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0
Տանգոյի դաս

«Տանգոյի դաս» (անգլ.՝ The Tango Lesson)՝ բրիտանացի ռեժիսոր Սալլի Փոթերի ֆիլմն է, որը նկարահանվել է 1997 թվականին։ Այն արգենտինական տանգոյի մասին կիսակենսագրական ֆիլմ է Սալլի Փոթերի և Պաբլո Վերոնայի մասնակցությամբ։
Ֆիլմը Մեծ Բրիտանիայի, Ֆրանսիայի, Նիդեռլանդների, Գերմանիայի և Արգենտինայի համատեղ արտադրությունն է, որի պրոդյուսերները Օսկար Կրամերը (Արգենտինա) և Կրիստոֆեր Շեպարդն (Մեծ Բրիտանիա) են։ Սաունդթրեքը ներառում է Կառլոս Գարդելի իրական ձայնագրությունները՝ Mi Buenos Aires querido և Աստոր Պիացոլայի՝ Libertango: Ինչպես նաև ընդգրկում է երաժշտություն, գրված հենց Սալլի Փոթերի կողմից։


== Պատմություն ==
Ֆիլմը պատմում է ռեժիսոր և սցենարիստ Սալիի մասին, ով ստեղծագործական ճգնաժամ է ապրում։ Նա դժգոհ է իր նոր «Զայրույթ» քրեական դրամայից։ Որոշելով դադար առնել աշխատանքի մեջ, նա մեկնում է Փարիզ, որտեղ նա հանդիպում է Պաբլոյին, որը տանգո պարող է։
Սալին հրապուրվում է պարով և տանգո դասերի դիմաց իր նոր ֆիլմում դեր է առաջարկում Պաբլոյին։ Նրանք սկսում են պարապել, իսկ հետո սիրահարվում են, սակայն զգացմունքային մտերմությունը լուրջ խոչընդոտ է դառնում հաջողության ճանապարհին։


== Դերասանական կազմ ==


== Թողարկում ==
Առաջին անգամ ֆիլմը ներկայացվել է Իտալիայում Վենետիկի կինոփառատոնին, 1997 թվականի օգոստոսի 29-ին։ Մեկ շաբաթ անց, սեպտեմբերի 8-ին, «Տանգոյի դաս»-ը ցուցադրվել է Տորոնտոյի կինոփառատոնին, Կանադայում։ Ֆիլմը հայտնվել է բազմաթիվ փառատոների, ինչպիսիք են Մար Դել Պլատան, Ռեյկյավիկի կինոփառատոնը և այլն։


=== Թողարկման օրեր ===
Արգենտինա - 1997 թվականի նոյեմբերի 20-ին
Ֆրանսիա - 1998 թվականի ապրիլի 8-ին
Գերմանիա - 1997 թվականի հոկտեմբերի 9-ին
Նիդերլանդներ - 1998 թվականի հունվարի 15-ին
Մեծ Բրիտանիա - 1997 թվականի նոյեմբերի 28-ին
Ամերիկայի Միացյալ Նահանգներ - 1997 թվականի նոյեմբերի 14-ին


== Սաունդթրեք ==
Սաունդթրեկը օգտագործվում են օրիգինալ ձայնագրություններ

Milonga Triste (1972).
Now (композиция Սալի Պոտեր և Ֆրեդա Ֆրիտա, 1996)
Quejas de bandoneon(1958).
Red, yellow, blue (1996)
Mi Buenos Aires querido(1934).
El flete(1936).
Rage(1996).
Zum(1973).
Amor y celos(1936).
Doyna (1994).
Danse de cuisine(1996).
Pensalo bien(1938).
La yumba (1946).
Jacob and the angel (1996).
Milonga de mis amores (1970).
Gallo ciego (1959).
Libertango (1974).
Bahia Blanca(19580.
I am you (1997).


== Ծանոթագրություններ ==


== Արտաքին հղումներ ==
http://www.sonypictures.com/movies/thetangolesson/ The Tango Lesson. պաշտոնական կայք
The Tango Lesson(անգլ.) ֆիլմը Internet Movie Database կայքում
Ռիֆ Դիմաշկ

Ռիֆ Դիմաշկ (արաբ․՝ ريف دمشق‎‎‎‎)), մարզի կարգավիճակ ունեցող վարչական միավոր Սիրիայի Արաբական Հանրապետության հյուսիսում։ Ունի 18 036 կմ² տարածք և 2 836 000 բնակչություն։
Վարչական կենտրոնը Սիրիայի մայրաքաղաք Դամասկոսն է։ Այն միաժամանակ նաև մեկ այլ՝ համանուն մարզի կենտրոնն է։


== Աշխարհագրություն ==
Հյուսիս-արևելքում սահմանակցում է Հոմսի, հարավում՝ Ալ-Սուեյդայի, հարավ-արևմուտքում՝ Դառաայի ու ալ-Կունեյտրայի մարզերի, հարավ-արևելքում՝ Հորդանանի և հյուսիս-արևմուտքում Լիբանանի հետ։


== Վարչական բաժանում ==
Մարզը բաժանված է տասը գավառների՝

Ալ-Զաբադանիի գավառ (արաբ․՝ منطقة الزبداني‎‎‎‎) կենտրոնը՝ Ալ-Զաբադանի, բնակչությունը՝ 63 780 մարդ, 3 շրջան
Ալ-Թելլի գավառ (արաբ․՝ منطقة التل‎‎) կենտրոնը՝ Ալ-Թելլ, բնակչությունը՝ 115 937 մարդ, 3 շրջան
Ալ-Կուդսայայի գավառ (արաբ․՝ منطقة قدسيا‎‎‎) կենտրոնը՝ Կուդսայա, բնակչությունը 105 974 մարդ, 3 շրջան
Ալ-Կուտեյֆայի գավառ (արաբ․՝ ‎منطقة القطيفة‎‎‎) կենտրոնը՝ Ալ-Կուտեյֆա, բնակչությունը՝ 119 283 մարդ, 4 շրջան
Ալ-Յաբրուդի գավառ (արաբ․՝ منطقة يبرود‎‎‎) կենտրոնը՝ Յաբրուդ, բնակչությունը՝ 48 370 մարդ, 2 շրջան
Ալ-Նաբքի գավառ (արաբ․՝ ‎منطقة النبك‎‎) կենտրոնը՝ Ալ-Նաբք, բնակչությունը՝ 80 001 մարդ, 3 շրջան
Դարայյայի գավառ (արաբ․՝ منطقة داريا‎‎‎‎) կենտրոնը՝ Դարայյա, բնակչությունը՝ 260 961 մարդ, 3 շրջան
Դումայի գավառ (արաբ․՝ دوما‎‎‎‎) կենտրոնը՝ Դումա, բնակչությունը՝ 433 719 մարդ, 7 շրջան
Կատանայի գավառ (արաբ․՝ منطقة قطنا‎‎‎) կենտրոնը՝ Կատանա, բնակչությունը՝ 207 245 մարդ, 3 շրջան
Ռիֆ Դիմաշկի գավառ (արաբ․՝ ‎مركز ريف دمشق‎‎‎) կենտրոնը՝ Դամասկոս, բնակչությունը՝ 837 804 մարդ, 6 շրջան


== Պատկերասրահ ==


== Նշումներ ==


== Ծանոթագրություններ ==
Վիլ սյուր Լյում

Վիլ սյուր Լյում (ֆր.՝ Ville-sur-Lumes), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 470 մարդ, բնակչության խտությունը` 151.61 մարդ/կմ²։ Բնակավայրը զբաղեցնում է 3.10 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 6 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 314 աշխատունակ (15-64 տարեկան) բնակիչ, որոնցից ակտիվ էին 231-ը, իսկ ոչ ակտիվները` 83։ Ակտիվության ցուցանիշը կազմում է 73,6 %։ 231 աշխատունակ մարդկանցից աշխատել է 214 անձ (118 տղամարդ և 96 կին)։ Գործազուրկ են եղել 17 անձ (6 տղամարդ և 11 կին)։ 83 անաշխատունակներից 26-ը եղել են աշակերտներ կամ ուսանողներ, 33-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նավիլուդարա

Նավիլուդարա, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1906-1908 թվականներին գյուղն ունեցել է 158 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Սոտիրիա Բելլու

Սոտիրիա Բելլու (հուն․՝ Σωτηρία Μπέλλου, օգոստոսի 22, 1921(1921-08-22), Խալկիդա, Կենտրոնական Հունաստան, Decentralized Administration of Thessaly and Central Greece, Հունաստան - օգոստոսի 27, 1997(1997-08-27), Աթենք, Հունաստան), հույն նշանավոր երգչուհի, հետպատերազմյան ժամանակահատվածի «Ռեբետիկա» երաժշտական ոճի հայտնի կատարողներից մեկը։


== Կենսագրություն ==
Ծնվել է 1921 թվականի օգոստոսի 22-ին Հունաստանի Խալիյա (ներկայումս կոչվում է Դրոսա և գտնվում է Խալկիդա քաղաքի մոտակայքում) գյուղում՝ հարուստ առևտրականի բազմազավակ ընտանիքում։ Հայրը՝ Կիրիակոս Բելլուն, եղել է մթերային խանութի սեփականատեր։ Պապը եղել է հույն ուղղափառ եկեղեցու քահանա։ Երիտասարդ հասակում Սոտիրիան սկսել է հաճախել եկեղեցի և ծանոթանալ հույն ուղղափառ եկեղեցու պաշտամունքին և եկեղեցական երաժշտությանը։ Երեք տարի անց նա սկսես երգել։ «Փոքրիկ ներգաղթհալները» ֆիլմում հույն նշանավոր երգչուհի Սոֆիա Վեմբի խաղացած դերը ոգեշնչել է Սոտիրիային դառնալ դերասանուհի։ Դստեր խնդրանքով հայրը նրա համար կիթառ է գնում և վերջինս էլ սկսում է հաճախել մասնավոր դասընթացների։
1940 թվականին Սոտիրիան տեղափոխվել է Աթենք։ Նրա այցը երկրի մայրաքաղաք համընկնում է Երկրորդ համաշխարհային պատերազմի սկզբի հետ։ Ֆաշիստական Իտալիան պատերազմ է հայտարարում Հունաստանին և սկիզբ առած պատերազմական գործողությունների պատճառով նրա ընտանիքը լիովին կորցնում է կապը դստեր հետ (վերջիններս միմյանց գտնում են միայն յոթ տարի անց)։ Այս տարիներին Սոտիրիա Բելլուն ստիպված է լինում մի հարուստ իրավաբանի տանն աշխատել, որպես սպասուհի։ Դրանից հետո նա աշխատում է գիշերային ակումբում, որպես մատուցողուհի, իսկ ապա նաև երգչուհի։ Կարելի է ասել, որ հենց գիշերային ակումբում էլ նա սկսեց իր պրոֆեսիոնալ երաժշտական կարիերան։ Այստեղ նա ծանոթացավ երգահան և երաժիշտ Վասիլիս Ցիցիանիսին, իսկ կարճ ժամանակ անց Սոտիրիան թողարկեց իր առաջին սկավառակը։
Երկրորդ համաշխարհային պատերազմի ժամանակ նա մասնակցել է հունական դիմադրության շարժմանը։ Նա բռնել է տասնյակ նացիստների, ապա խոշտանգել ու բանտարկել։ 1944 թվականի դեկտեմբերին Սոտիրիան մասնակցել է հակաբրիտանական բողոքի ակցիաներին։ Հունաստանի քաղաքացիական պատերազմի տարիներին նա հարում էր ձախակողմյան ընդիմադիր շարժմանը, որի պատճառով էլ բազմիցս ձերբակալվել ու բանտարկվել է։


== Սկավառակագրություն ==
1974 — Η Σωτηρία Μπέλλου τραγουδά Τσιτσάνη
1974 — Τα Παλιά του Καπλάνη
1976 — Σεργιάνι στον κόσμο
1976 — Σωτηρία Μπέλλου Νο 7: H ΑΡΧΟΝΤΙΣΣΑ ΤΟΥ ΡΕΜΠΕΤΙΚΟΥ
1977 — Σωτηρία Μπέλλου 8 : ΧΑΛΑΛΙ ΣΟΥ
1977 — ΑΦΙΕΡΩΜΑ ΣΤΗΝ ΣΩΤΗΡΙΑ ΜΠΕΛΛΟΥ Νο 2
1979 — ΤΑ ΡΕΜΠΕΤΙΚΑ ΤΗΣ ΣΩΤΗΡΙΑΣ Νο 9
1980 — ΤΑ ΡΕΜΠΕΤΙΚΑ ΤΗΣ ΣΩΤΗΡΙΑΣ Νο 10
1980 — ΛΑΪΚΑ ΠΡΟΑΣΤΙΑ
1981 — ΦΡΑΓΜΑ
1983 — Ο Αι Λαός
1984 — Σωτηρία Μπέλλου Νο 11 ΠΡΙΝ ΤΟ ΧΑΡΑΜΑ
1985 — Σωτηρία Μπέλλου -Στέλιος Βαμβακάρης ΑΝΟΙΞΑ ΠΟΡΤΑ ΣΤΗΝ ΖΩΗ
1985 — ΞΕΝΕΣ ΠΟΡΤΕΣ
1986 — Το ποτάμι
1985 — ΑΥΘΕΝΤΙΚΕΣ ΗΧΟΓΡΑΦΗΣΕΙΣ Η ΧΡΥΣΗ ΕΠΟΧΗ Νο 10
1987 — Σωτηρία Μπέλλου ΡΕΣΤΟΙ ΚΑΙ ΜΠΑΤΙΡΗΔΕΣ 10
1987 — 40 Χρόνια Σωτηρία Μπέλλου-
1988 — Sotiria Bellou
1989 — Σωτηρία Μπέλλου : H ΡΕΜΠΕΤΙΣΑ ΜΑΣ
1991 — ΤΑ ΛΑΙΚΑ ΤΗΣ ΣΩΤΗΡΙΑΣ ΜΠΕΛΛΟΥ
1993 — ΤΑ ΠΟΡΤΡΕΤΑ ΤΗΣ ΜΙΝΟΣ
1994 — ΜΕΓΑΛΕΣ ΕΠΙΤΥΧΙΕΣ
1995 — Laika Proastia
1995 — Rebetiko of Sotiria Bellou


== Ծանոթագրություններ ==